अधूरी जानकारी-खराब प्रजेंटेशन पर दोनों मंत्रियों ने अफसरों को फटकारा
ओडीएफ की प्रगति पर संतुष्ट
प्रभारीमंत्री के तौर पर जिला अधिकारियों के साथ अपनी पहली बैठक में नगरीय विकास मंत्री श्रीचंद कृपलानी जिले में सरकार की फ्लैगशिप योजनाओं, सीएम के ड्रीम प्रोजेक्ट जल स्वावलंबन की प्रगति जानकर ज्यादा खुश नहीं दिखे। अधिकारियों के बिना पूर्व तैयारी के बैठक में आने के साथ खराब प्रजेंटेशन से उनका मूड और भी उखड़ गया। कृपलानी के साथ ही खाद्य मंत्री बाबूलाल वर्मा, जिले के प्रभारी सचिव नरेश गंगवार भी नाराज नजर आए। दोनों मंत्रियों और सचिव ने अधिकारियों को फटकार लगाई। मंत्री वर्मा तो कलेक्टर से भी नाराज दिखे। मंत्रियों ने कहा कि डीएलओ पूरा होम वर्क करके ही नहीं आए, ऐसी मीटिंग का क्या फायदा। आपको कुछ पता ही नहीं। इस पर एक अधिकारी के इस जवाब पर कि सर कल शाम को ही मीटिंग की जानकारी मिली थी, इस पर सचिव उखड़ गए और झल्लाकर कहा कि ...तो तुम्हें क्या 15 दिन पहले बताते, तब समझते। मंत्रियों ने अफसरों को फटकार लगाते हुए कहा कि सरकार की फ्लैगशिप योजनाओं का बहुत कम लोगों को लाभ मिल रहा है। मंत्री वर्मा ने कलेक्टर से कहा ये भयंकर लापरवाही है। सोचनेवाली बात है। दोनों मंत्री चिकित्सा अधिकारियों से सबसे ज्यादा नाराज हुए। मंत्रियेां ने अफसरों से भामाशाह स्वास्थ्य बीमा योजना, राजश्री योजना, जननी सुरक्षा योजना, अन्नपूर्णा योजना की प्रगति पूछी थी।
एकतो काम खराब, दूसरा आपको कुछ पता नहीं...
ओपीडीका कोई रेफर रिकॉर्ड है क्या, कितनी प्रसूताओं का भुगतान अटका हुआ है, राजश्री योजना में पैसा अब तक क्यों नहीं दिया गया, घरों में होनेवाली डिलीवरी का क्या रिकॉर्ड है, इस साल कितनी आदर्श सीएचसी-पीएचसी मंजूर हुई हैं, भामाशाह स्वास्थ्य बीमा का भुगतान क्यों नहीं हुआ।
बूंदी. जिला अधिकारियों की मीटिंग लेते जिले के प्रभारी मंत्री श्रीचंद कृपलानी, खाद्य मंत्रवर्मा, जिले के प्रभारी सचिव नरेशपाल गंगवार।
hin_Deva hin_Deva hin_Deva hin_Deva hin_Deva hin_Deva